L 14/378
LT
Europos Sąjungos oficialusis leidinys
2023 1 16
4.7.
Perspėjimo sistemos signalai laikinai gali būti pertraukti kitų perspėjimo signalų, kuriais perduodami svarbūs saugos pranešimai.
4.8.
Gelbėjimo tarnyboms skirtose transporto priemonėse arba transporto priemonėse, suprojektuotose ir pagamintose ginkluotųjų pajėgų tarnyboms, civilinės saugos, priešgaisrinės apsaugos bei viešosios tvarkos užtikrinimo tarnyboms, gali būti įrengta priemonė, leidžianti vairuotojui sumažinti perspėjimo sistemos perduodamų vaizdo signalų ryškumą.
4.9.
Išsami informacija apie vairuotojo perspėjimo sistemos įjungimo ir išjungimo procedūras pateikta šio priedo 2 priedėlyje.
4.10.
Gamintojas, pateikdamas tipo patvirtinimo paraišką pagal šią taisyklę, įrodo, kad vairuotojo perspėjimo sistema veikia, kaip nurodyta šio priedo 1 priedėlyje.
5.
Vairuotojo raginimo imtis priemonių sistema
5.1.
Transporto priemonėje turi būti dviejų pakopų vairuotojo raginimo imtis priemonių sistema, kuria iš pradžių negriežtai (veikimas apribojamas), o vėliau griežtai raginama imtis priemonių (transporto priemonės veikimas faktiškai užblokuojamas).
5.2.
Reikalavimas dėl vairuotojo raginimo imtis priemonių sistemos netaikomas varikliams ar transporto priemonėms, skirtiems naudoti gelbėjimo tarnyboms, arba varikliuose ar transporto priemonėse, suprojektuotose ir pagamintuose ginkluotųjų pajėgų tarnyboms, civilinės saugos, priešgaisrinės apsaugos bei viešosios tvarkos užtikrinimo tarnyboms.
Visam laikui išjungti vairuotojo raginimo imtis priemonių sistemą gali tik variklio arba transporto priemonės gamintojas.
5.3.
Negriežto raginimo imtis priemonių sistema Negriežto raginimo imtis priemonių sistema bent 25 proc. sumažinamas didžiausias galimas variklio sukimo momentas, pasiekiamas variklio sūkių dažnio intervale nuo didžiausio sukimo momento sūkių dažnio iki reguliatoriaus stabdos taško, kaip aprašyta šio priedo 3 priedėlyje.
Didžiausias pasiekiamas variklio sukimo momentas, mažesnis už didžiausią variklio sukimo momentą prieš sukimo momento sumažinimą neviršija sumažinto sukimo momento esant tam greičiui.
Vairuotojo negriežto raginimo imtis priemonių sistema įjungiama transporto priemonei pirmąkart sustojus (2) po to, kai susidarė 6.3, 7.3, 8.5 ir 9.4 punktuose nustatytos sąlygos.
5.4.
Griežto raginimo imtis priemonių sistema Transporto priemonės arba variklio gamintojas įrengia bent vieną iš 5.4.1–5.4.3 punktuose aprašytų vairuotojo griežto raginimo imtis priemonių sistemų ir išjungimo po tam tikro laiko sistemą, aprašytą 5.4.4 punkte.
5.4.1.
Sistema „išjungti po pakartotinio paleidimo“ turi apriboti transporto priemonės greitį iki 20 km/h (sulėtintas režimas) po to, kai vairuotojas išjungia variklį (raktelis ištrauktas).
5.4.2.
Sistema „išjungti ėmus tiekti degalus“ turi apriboti transporto priemonės greitį iki 20 km/h (sulėtintas režimas) po to, kai padidėjęs degalų lygis bake pasiekia išmatuojamą dydį, kuris turi būti ne didesnis kaip 10 proc. degalų bako talpos ir kurį patvirtina tipo patvirtinimo institucija, atsižvelgdama į degalų lygio matuoklio technines charakteristikas ir gamintojo deklaraciją.
5.4.3.
Sistema „išjungimo pastačius transporto priemonę stovėti“ turi apriboti transporto priemonės greitį iki 20 km/h (sulėtintas režimas) po to, kai ji daugiau kaip vieną valandą stovėjo vietoje.
(2) Transporto priemonė laikoma sustojusia ne vėliau kaip praėjus 1 min. po to, kai transporto priemonės greitis sumažėja iki nulio km/h.
Bet kokio įtaiso, pvz., stovėjimo stabdžio, priekabos stabdžio arba rankinio stabdžio, įjungimas turi būti nebūtinas, kad būtų stovima.